
Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT - 992
BENDROJO SKYRIAUS VYRIAUSIOJO SPECIALISTO PAREIGYBĖS APRAŠYMAS
I. PAREIGYBĖS CHARAKTERISTIKA

1. Vyriausiasis specialistas yra karjeros valstybės tarnautojas.

2. Pareigybės lygis –   A. 


3. Pareigybės kategorija –  8.
II. PASKIRTIS
4. Vyriausiojo specialisto pareigybė reikalinga atlikti valstybinės kalbos tvarkytojo funkciją, kontroliuoti valstybinės kalbos vartojimą ir jos taisyklingumą savivaldybėje, kontroliuoti, kaip vykdomas Valstybinės kalbos įstatymas, Valstybinės lietuvių kalbos komisijos nutarimai bei  kiti valstybinės kalbos vartojimą ir jos taisyklingumą reglamentuojantys teisės aktai, įgyvendinti rajono savivaldybės viešųjų ryšių politiką, teikti informaciją viešosios informacijos rengėjams.
III. VEIKLOS SRITIS

5. Šias pareigas einantis valstybės tarnautojas vykdo funkcijas bendrojoje veiklos srityje – valstybės tarnyboje ir specialiosiose veiklos srityse – valstybinės kalbos vartojimo ir taisyklingumo kontrolės funkcijos vykdymo bei viešųjų ryšių.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi turėti aukštąjį universitetinį arba jam prilygintą humanitarinių mokslų studijų srities filologijos krypties išsilavinimą.

7.  Būti gerai susipažinusiam su Lietuvos Respublikos Konstitucija, Visuomenės informavimo įstatymu, Teisės gauti informaciją iš valstybės ir savivaldybių įstaigų įstatymu, kitais įstatymais, Vyriausybės, Valstybinės lietuvių kalbos komisijos nutarimais, Valstybinės kalbos inspekcijos nuostatais, kitais teisės aktais, reglamentuojančiais valstybinės kalbos vartojimą, informacijos teikimą viešosios informacijos rengėjams.


8. Sugebėti planuoti ir organizuoti savo veiklą, mokėti valdyti, kaupti, sisteminti, analizuoti, apibendrinti informaciją ir rengti išvadas.

9. Sklandžiai dėstyti mintis žodžiu ir raštu, išmanyti dokumentų rengimo, tvarkymo ir apskaitos taisykles.

10. Mokėti dirbti kompiuteriu (Microsoft Office programų paketu).

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


11. Kontroliuoja, kaip savivaldybės teritorijoje laikomasi Valstybinės kalbos įstatymo, Valstybinės lietuvių kalbos komisijos nutarimų ir kitų norminių teisės aktų, reglamentuojančių valstybinės kalbos mokėjimą

12. Derina savivaldybės tarybos sprendimų, mero potvarkių, savivaldybės administracijos direktoriaus įsakymų, raštų projektus.

13. Teikia metodinę pagalbą, konsultacijas, organizuoja seminarus administracijos darbuotojams, savivaldybės teritorijoje esančioms įstaigoms kalbos vartojimo klausimais.

14. Kontroliuoja, ar savivaldybės teritorijoje veikiančiose įstaigose, įmonėse ir organizacijose dokumentų valdymas, apskaitos, atskaitomybės, finansiniai bei techniniai dokumentai tvarkomi valstybine kalba.


15. Pateikia medžiagą kalbos klausimais rajono masinės informacijos priemonėms, tikrina jų kalbą.

16. Kontroliuoja, ar savivaldybės teritorijoje veikiančiose įstaigose, įmonėse ir organizacijose gyventojai aptarnaujami valstybine kalba.

17. Kontroliuoja, ar savivaldybės fizinių ir juridinių asmenų sandoriai sudaromi valstybine kalba.

18. Kontroliuoja, ar savivaldybėje taisyklingai vartojamos vietovardžių formos, gatvių, pastatų pavadinimai.

19. Kontroliuoja, ar valstybinė kalba vartojama savivaldybės teritorijoje esančių įstaigų, įmonių ir organizacijų viešuosiuose užrašuose, antspauduose, spauduose, dokumentų blankuose, iškabose, tarnybinių patalpų ir kituose užrašuose, gaminių ir paslaugų pavadinimuose bei aprašuose.


20. Dalyvauja savivaldybės tarybos, komitetų posėdžiuose, savivaldybės administracijos pasitarimuose, aptaria  daromas kalbos klaidas.

21. Pateikia žiniasklaidai objektyvią, išsamią ir patikimą informaciją.


22. Informuoja gyventojus aktualiais savivaldybės klausimais.


23. Kviečia viešosios informacijos rengėjus dalyvauti posėdžiuose, pasitarimuose, konferencijose, seminaruose, kituose renginiuose, kuriuos pagal kompetenciją organizuoja savivaldybės administracijos vadovai ir padaliniai.


24. Organizuoja raštiškų atsakymų pateikimus į viešosios informacijos rengėjų klausimus savivaldybės administracijos vadovų vardu.


25. Organizuoja viešosios informacijos rengėjų, pageidaujančių susitikti su Administracijos direktoriumi, Administracijos direktoriaus pavaduotoju ar kitais savivaldybės darbuotojais, interviu laiką.

26. Dalyvauja savivaldybės tarybos sprendimais, mero potvarkiais, administracijos direktoriaus įsakymais sudarytų darbo grupių, komisijų veikloje bei teikia išvadas savo kompetencijos ribose, kad būtų įgyvendinti darbo grupėms bei komisijoms suformuluoti uždaviniai.

                   27. Koordinuoja informacijos teikimą savivaldybės interneto puslapiui, atsako už jos parengimą laiku.

                    28. Vykdo kitus su skyriaus funkcijomis susijusius nenuolatinio pobūdžio pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

29. Šias pareigas einantis valstybės tarnautojas tiesiogiai pavaldus skyriaus vedėjui.

___________________________

